
India különlegessége a Monsoon Arabica

A monszunszélben érlelt Jalayatra kávékeveréket idén a NESPRESSO fogyasztói is élvezhetik 

A NESPRESSO Special Club kávékülönlegessége idén ősszel a monszun-érlelte Jalayatra. Az Indiából származó kávét a helyi időjárás teszi a világon egyedülállóvá. Kizárólag India déli partjának természeti adottságai teszik tehetővé a Jalayatra kávékeverék alapját adó Monsoon Arabica kávéfajta termesztését.

Indiában az 1600-as évek óta foglalkoznak kávétermesztéssel. A kávéültetvényeken már a korai időszakban is Arabica cserjéket neveltek. Az indiai kávé meghatározó, páratlan tulajdonságai a testes íz, az enyhe savasság és a kellemes aroma és ízvilág. 

A Dél-indiai Malabár-partvidék – mely a Nyugati-Ghatok és az Arab-tenger közötti szakaszon terül el – egyedülálló időjárása teszi lehetővé a páratlan aromájú Monsoon Arabica kávéfajta termesztését. A különleges ízvilág a helyi környezetnek és a kávészemek egyedi érlelési eljárásának köszönhető. A monszunos hónapok – június és szeptember közötti időszak – csapadékmennyisége, páratartalma és hőmérséklete alakítja ki a világon egyedülálló Monsoon Arabica aromáját. 

Erre a vidékre jellemző eljárás, hogy a kávészemeket a párás tengeri levegőnek kitéve érlelik. A monszunonos évszak előtt kézzel szüretelt kávészemeket pergamennel kibélelt zsákokba töltik. Ezt követi az érlelés különleges, időigényes folyamata. A kávészemekkel teli zsákokat olyan raktárakban helyezik el, melyek ajtaja és ablaka a monszun szél irányából nyitott, a tenger felől azonban zárt. Így a kávészemeket két hónapon keresztül sós, tengeri szél járja át. A monszun megváltoztatja a kávé színét, nedvességtartalmát és aromáját.  A kávét naponta megforgatják, így biztosítják, hogy a szemek egyenletesen szívják magukba a nedvességet. 

A monszun után a kávét a napon szárítják úgy, hogy nedvességtartalma 10-12 százalék között maradjon, és arany színét megtartsa. A gondos szárítási folyamat után a kávészemeket a helyi asszonyok kézzel szétválogatják. A kemény, és fekete szemeket kiveszik, így csak a legkiválóbb kávébabok kerülnek feldolgozásra. A Jalayatra markáns fűszeres ízét a nagy szakértelemmel végigkísért pörkölési eljárásnak köszönheti, mely kihozza a különlegesen érlelt kávé páratlan aromajegyeit.

A ritkaságnak számító Monsoon Arabica-t most minden hazai kávéínyenc is megkóstolhatja. A NEPSRESSO korlátozott mennyiségben, csupán néhány hétig kapható kávékülönlegessége, a Jalayatra már elérhető az Andrássy úti üzletben. 

Kérjük, látogasson el a www.nespresso.com/sc2007 oldalra is.

